CELEX: 22014D0161
Language: sl
Date: 2014-09-25 00:00:00
Title: Sklep Skupnega odbora EGP št. 161/2014 z dne 25. septembra 2014 o spremembi Priloge I (Veterinarske in fitosanitarne zadeve) k Sporazumu EGP [2015/1229]

30.7.2015   
            
            
               SL
            
            
               Uradni list Evropske unije
            
            
               L 202/3
            
         SKLEP SKUPNEGA ODBORA EGP
   št. 161/2014
   z dne 25. septembra 2014
   o spremembi Priloge I (Veterinarske in fitosanitarne zadeve) k Sporazumu EGP [2015/1229]
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Uredbo Komisije (EU) št. 630/2013 z dne 28. junija 2013 o spremembi prilog k Uredbi (ES) št. 999/2001 Evropskega parlamenta in Sveta o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (1) je treba vključiti v Sporazum EGP.
            
         
               (2)
            
            
               Izvedbeno uredbo Komisije (EU) št. 631/2013 z dne 28. junija 2013 o razveljavitvi Uredbe (ES) št. 546/2006 in Izvedbene uredbe (EU) št. 233/2012 (2) je treba vključiti v Sporazum EGP.
            
         
               (3)
            
            
               Izvedbena uredba (EU) št. 631/2013 razveljavlja Uredbo Komisije (ES) št. 546/2006 z dne 31. marca 2006 o izvajanju Uredbe (ES) št. 999/2001 Evropskega parlamenta in Sveta glede nacionalnih programov za nadzor nad praskavcem ter dodatnih jamstev in odstopanj od nekaterih zahtev Odločbe 2003/100/ES ter razveljavitvi Uredbe (ES) št. 1874/2003 (3) in Izvedbeno uredbo Komisije (EU) št. 233/2012 z dne 16. marca 2012 o izvajanju Uredbe (ES) št. 999/2001 Evropskega parlamenta in Sveta v zvezi z odobritvijo spremenjenega nacionalnega programa za nadzor nad praskavcem za Dansko (4), ki sta vključeni v Sporazum EGP in ju je zato treba v okviru Sporazuma EGP razveljaviti.
            
         
               (4)
            
            
               Ta sklep se nanaša na zakonodajo v zvezi z veterinarskimi zadevami. Zakonodaja v zvezi z veterinarskimi zadevami se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je podrobno določeno v sektorskih prilagoditvah Priloge I k Sporazumu EGP. Ta sklep se zato ne uporablja za Lihtenštajn.
            
         
               (5)
            
            
               Prilogo I k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Poglavje I Priloge I k Sporazumu EGP se spremeni:
   
               1.
            
            
               v točki 12 (Uredba (ES) št. 999/2001 Evropskega parlamenta in Sveta) v delu 7.1 se doda naslednja alinea:
               
                           „—
                        
                        
                           
                              32013 R 0630: Uredba Komisije (EU) št. 630/2013 z dne 28. junija 2013 (UL L 179, 29.6.2013, str. 60).“;
                        
                     
         
               2.
            
            
               v točki 12 (Uredba (ES) št. 999/2001 Evropskega parlamenta in Sveta) v delu 7.1 se doda naslednje:
               
                           „I.
                        
                        
                           V točki 3.2 oddelka A poglavja A Priloge VIII se doda naslednje:
                           
                                       ‚—
                                    
                                    
                                       Norveška.‘“;
                                    
                                 
                     
         
               3.
            
            
               besedilo točk 27 (Uredba Komisije (ES) št. 546/2006) in 58 (Izvedbena uredba Komisije (EU) št. 233/2012) v delu 7.2 se črta.
            
         Člen 2
   Besedili Uredbe (EU) št. 630/2013 in Izvedbene uredbe (EU) št. 631/2013 v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
   Člen 3
   Ta sklep začne veljati 26. septembra 2014 pod pogojem, da so bila predložena vsa uradna obvestila v skladu s členom 103(1) Sporazuma EGP (5).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 25. septembra 2014
      
         
            Za Skupni odbor EGP
         
         
            Predsednik
         
         Kurt JÄGER
      
   
   
      (1)  UL L 179, 29.6.2013, str. 60.
   
      (2)  UL L 179, 29.6.2013, str. 84.
   
      (3)  UL L 94, 1.4.2006, str. 28.
   
      (4)  UL L 78, 17.3.2012, str. 13.
   
      (5)  Navedena ni nobena ustavna zahteva.